รับการฉีดยา เตรียมตัวรับการฉีดยา ดูแลรักษาบริเวณที่รับการฉีดยา
หลายครั้งที่การรอคอยสิ่งที่จะเกิดและการตระหนักรู้ทำให้ความเจ็บปวดรุนแรงกว่าเดิม ให้สนใจสิ่งอื่นแทนเสียในขณะที่กำลังทำการฉีดยาเพื่อลดการเจ็บปวด  คิดเสียว่าคุณอยู่ที่อื่น จินตนาการว่าคุณกำลังอาบแดดระหว่างการพักร้อนในฝันหรือกำลังดื่มกาแฟกับเพื่อน คิดถึงเรื่องราวดีๆ ต่างๆ ก่อนจะพบหมอ และปล่อยจินตนาการของคุณให้โลดแล่นไป ให้ความสนใจส่วนอื่นของร่างกายแทน จินตนาการไปว่าจะโดนฉีดยาที่ส่วนอื่น ด้วยวิธีนี้ คุณจะคาดหวังว่าความเจ็บปวดจะเกิดบริเวณอื่น และนี่จะเป็นวิธีที่จะนำความคิดออกจากส่วนที่จะโดนฉีดยา  ท่องกลอนหรือเนื้อเพลง หากมีกลอนหรือเพลงที่จำได้ นี่เป็นเวลาที่เหมาะยิ่งที่จะท่องสิ่งเหล่านั้นออกมา พลังงานและความสนใจของคุณจะไปอยู่ที่การจดจำกลอนท่อนนั้นๆ หรือคำนั้นๆ ไม่ใช่การฉีดยาที่กำลังเกิดขึน ถ้าบังเอิญว่าหมอหรือพยาบาลเป็นคนช่างคุย การคุยกันก่อนหรือระหว่างการฉีดยาจะช่วยดึงความสนใจคุณออกจากการฉีดยาได้ หัวข้อที่คุยไม่ใช่ประเด็น - แค่ฟังเขาพูดก็สามารถเปลี่ยนความสนใจของคุณได้แล้ว ความรอคอยความเจ็บปวดอาจทำให้มันแย่กว่าเดิม การศึกษาทางวิทยาศาสตร์เมื่อไม่นานมานี้ได้ให้หลักฐานเชิงประจักษ์ว่า การไม่มองดูเข็มขณะฉีดยาทำให้เจ็บน้อยกว่า อย่ามองเข็มตอนกำลังโดนฉีด ให้หลับตาหรือมองที่อื่นเสีย กลั้นหายใจสักสองสามวินาทีก่อนและขณะที่กำลังทำการฉีดยา วิธีนี้จะช่วยเพิ่มแรงดันเลือด ซึ่งในทางกลับกันจะทำให้การตอบสนองของระบบประสาทลดลง แม้ความเจ็บปวดจะลดลงไม่มากนัก แต่เมื่อใช้เทคนิคอื่นร่วมด้วย การกลั้นหายใจก็ช่วยลดความเจ็บปวดได้เหมือนกัน ความเชื่อผิดๆ และความหวาดวิตกกับความกลัวเข็มฉีดยา การฉีดยา และความเจ็บปวดจากากรฉีดยาอาจทำให้คุณให้ความสนใจกับเรื่องที่ไม่ควรมากไป ที่จริงคือการกลัวเข็มนั้นเป็นเรื่องธรรมดามาก การรับทราบว่าไม่ใช่คุณคนเดียวที่กลัวเข็มและความกลัวดังกล่าวเป็นเรื่องปกติ สามารถช่วยให้คุณรู้สึกผ่อนคลายระหว่างการฉีดยาได้ การเกร็งกล้ามเนื้อจะทำให้ความเจ็บปวดรุนแรงขึ้น โดยเฉพาะอย่างยิ่ง ถ้าเป็นการฉีดยาเข้ากล้ามเนื้อ ให้แน่ใจว่ากล้ามเนื้อผ่อนคลาย โดยปกติที่กล้ามเนื้อจะหดเกร็งมากขึ้นเพราะความกลัว แต่มีเทคนิคบางอย่างที่ช่วยได้   ฝึกหายใจ เช่น หายใจลึก กลั้นไว้ 10 วินาที แล้วปล่อยลมหายใจออก วิธีนี้ช่วยได้หากทำก่อนฉีดยาสักครู่หนึ่ง ให้คิดว่า “ฉันจะไปรับการฉีดยา” แทนที่จะพูดว่า “มันไม่เจ็บหรอก” คำถามแรกจะช่วยให้คุณทำใจรับสิ่งที่เลี่ยงไม่ได้ ซึ่งจะช่วยให้คุณผ่อนคลายแทนที่จะตึงเครียดเพราะความหวาดวิตก พูดคุยกับพยาบาลเกี่ยวกับอาการหวาดวิตกต่อการฉีดยาก่อน ผู้ที่มีวิชาชีพทางการแพทย์ล้วนยินดีอย่างยิ่งที่จะได้ช่วยคนไข้ที่ต้องการความช่วยเหลือ  พยาบาลสามารถจ่ายครีมยาชาให้คนไข้ได้ ใช้กับบริเวณแขนเพื่อให้แขนชา ทำให้ความเจ็บปวดจากการฉีดยาลดน้อยลง ให้ขอยาก่อนพบแพทย์ เพราะอาจต้องใช้เวลาถึงหนึ่งชั่วโมงกว่ายาจะออกฤทธิ์ พยาบาลมีความสามารถในการดึงความสนใจคนไข้และช่วยให้คนไข้ผ่อนคลาย หากคุณบอกก่อนว่าคุณกลัวการฉีดยา พยาบาลก็อาจใช้เทคนิคบางอย่างที่ช่วยคุณให้รู้สึกสงบและผ่อนคลายได้ การเตรียมตัวขึ้นอยู่กับตำแหน่งบนร่างกายที่จะได้รับการฉีดยา โดยทั่วๆ ไป การฉีดยา เช่น การให้วัคซีน โดยส่วนมากจะฉีดที่ต้นแขน ขณะที่การให้ยาปฏิชีวนะ อาจฉีดที่หลังหรือก้น ถามข้อมูลจากแพทย์หรือพยาบาลก่อนเพื่อเตรียมตัวจัดการกับบริเวณดังกล่าวได้ เมื่อทราบบริเวณที่จะรับการฉีดยาแล้ว ให้ลูบผิวและออกแรงบีบกดใกล้ๆ จุดที่จะรับเข็มฉีดยา การทำเช่นนี้เป็นการเตรียมรับแรงกดจากเข็มในบริเวณนั้น และอาการช็อกจากการที่เข็มแทงทะลุเข้ามา ณ ขณะฉีดจะน้อยลง ให้ทำเช่นนี้ก่อนออกไปพบหมอหรือระหว่างนั่งรถส่วนตัวหรือรถเมล์ก็ได้ ระหว่างที่นั่งรอหมอ มีบางสิ่งที่สามารถทำเพื่อเตรียมตัวรับการฉีดยาและพาความคิดออกจากอาการเจ็บปวดที่อาจเกิดขึ้นได้  บีบลูกบอลบริหารมือ การบีบลูกบอลช่วยคลายกล้ามเนื้อและเตรียมตัวรับการฉีดยา ฟังเพลง พ็อดคาสต์ หรืออีบุ๊ก หมอคงจะไม่ให้คุณใส่หูฟังขณะทำการรักษา ให้คุณฟังเพลงก่อนเพื่อเป็นพาความคิดออกจากการฉีดยาเสีย จะได้ไม่กังวลเกินไปก่อนจะเจอหมอจริงๆ  อ่านนิตยสารหรือหนังสือ หากการอ่านหนังสือทำให้คุณสบายใจมากกว่าฟังเพลง หาหนังสือบทความดีๆ มาอ่านขณะรอพบหมอก็ช่วยได้เหมือนกัน บางครั้งความเจ็บปวดในบริเวณที่รับการฉีดยาอาจจะยังรบกวนคนไข้ไปอีกวันหรืออาจแค่สองสามชั่วโมงหลังจากฉีดยาเสร็จ หากคุณเองมีอาการดังกล่าว ให้นำผ้าชุบน้ำอุ่นวางบนบริเวณที่รับการฉีดยา วิธีนี้จะช่วยบรรเทาความเจ็บปวดและทำให้ผู้ป่วยสบายขึ้นทันที วิธีนี้จะช่วยให้ยากระจายตัวและเป็นการผ่อนคลายกล้ามเนื้อ มีข้อยกเว้นอยู่สองข้อสำหรับกฎนี้ หากเป็นการฉีดยาทำให้เลือดแข็งตัวและการฉีดยาสลายลิ่มเลือด ไม่ควรถูนวดหลังการฉีดยา เพราะอาจทำให้ปวดและพกช้ำมากขึ้น บ่อยครั้งที่ความเจ็บปวดหลังการฉีดยาเกิดจากการอักเสบ ยาแก้อักเสบที่ซื้อได้ตามร้านขายยาทั่วไปจะช่วยลดการปวด บวม และอาการอื่นๆ ได้ แม้การเคลื่อนไหวให้ช้าลงและงดใช้งานเป็นสิ่งที่น่าทำในช่วงนี้ แต่บางครั้งมันไม่ได้ทำให้ความเจ็บปวดลดลง การขยับร่างกายสม่ำเสมอสามารถช่วยเพิ่มการไหลเวียนเลือดและทำให้คุณหายเป็นปกติได้เร็วขึ้น โดยเฉพาะอย่างยิ่งหากคุณไปฉีดยาที่แขนมา
สนใจสิ่งอื่น. อย่าจ้องเข็ม. กลั้นหายใจ. ทำให้ความกลัวเป็นเรื่องปกติ. อย่าเกร็งกล้ามเนื้อ. คุยกับพยาบาลเกี่ยวกับความหวาดวิตกของคุณ. ทราบตำแหน่งที่จะฉีดยาก่อน. ลูบผิวและบีบกดใกล้ๆ บริเวณที่จะฉีดยา. เริ่มเตรียมตัวตั้งแต่ขณะที่รอฉีดยา. นำผ้าชุบน้ำอุ่นๆ วางบนบริเวณที่รับการฉีดยา. นวดหรือถูตรงบริเวณที่รับการฉีดยา. ทานไอบูโพรเฟน หรือ อะเซทามิโนเฟน. ให้ใช้งานร่างกายส่วนที่รับการฉีดยามา.
https://www.wikihow.com/Get-an-Injection-Without-It-Hurting https://www.wikihow.com/Get-an-Injection-Without-It-Hurting https://www.wikihow.com/Get-an-Injection-Without-It-Hurting
Receiving the Injection Preparing for Your Injection Caring for the Injection Site Afterwards